Hele fem biler blev beskadiget, da en bilist forsøgte at bakke sin bil på plads på en parkeringsplads i Aalborg.

En række bilister fik sig en grim overraskelse, da de lørdag morgen kom hen til deres biler, som stod parkeret på en parkeringsplads på Kong Hans Gade nummer 6 i Aalborg. Her var fem biler blevet beskadiget, efter en anden bilist havde ramt dem og efterfølgende kørt fra stedet. - Bilen har bakket og ramt en bil i bagerste venstre hjørne, og herefter er den ramte bil så blevet skubbet over i nummer to bil, og det endte så først ved bil nummer fem, siger vagtchefen ved Nordjyllands Politi, Mogens Hougesen. Ingen af ejerne til de fem beskadigede biler var tilstede, men et vidne så uheldet, og anmeldte det til Nordjyllands Politi. - Vi fik fat på ejerne til de fem biler, og med hjælp fra vidnet, lykkedes det os at finde frem til bilisten, som havde forårsagede ulykken, siger vagtchefen. Bilisten var en 23-årige kvinde, som kørte i en hvid folkevogn Golf, og er bosat i området. Kvinden erkender, at hun har påkørt bilerne, og har nu et par sigtelser, hun skal forholde sig til.